Aleksandrs Tolušs

Aleksandrs Tolušs (; , Sanktpēterburga, Krievijas impērija - , Ļeņingrada, Krievijas PFSR) bija starptautiskais lielmeistars šahā (1953).

 Šahista karjera 
Aleksandrs Tolušs ir četras reizes uzvarējis Ļeņingradas šaha čempionātā - 1937., 1938.,13 Championship of Leningrad- November 1938 1946.20 Championship of Leningrad- 24.3-17.4.1946 un 1947. gadā. Desmit reizes viņš ir piedalījies PSRS šaha čempionātā finālos. Labākais sasniegums bija 2. vieta 1950. gada čempionātā.18 Championship of USSR Moscow 12.11-12.12.1950 1957. gadā tikai zaudējums pēdējā kārtā Mihailam Tālam liedza uzvarēt turnīrā, un Tolušam bija jāsamierinās ar dalītu 4.-5. vietu. Starptautiskajās sacensībās lielākais Toluša panākums ir uzvara 1953. gada Bukarestes šaha turnīrā,Bucharest 1953 kā arī divas uzvaras Eiropas komandu šaha čempionātos PSRS izlases sastāvā (1957, 1961).

 Treneris 
Aleksandrs Tolušs bija pazīstams arī kā lielisks šaha treneris. Viņa sadarbība ar Borisu Spaski no 1952. gada līdz 1960. gadam ļāva Spaskim izstrādāt aktīvu un agresīvu spēles stilu. Tikai dažus mēnešus Tolušs nenodzīvoja līdz sava bijušā audzēkņa triumfam, kad Spaskis 1969. gadā kļuva par Pasaules čempionu šahā.

 Sacensības Latvijā 
Aleksandrs Tolušs bija biežs viesis šaha sacensībās Latvijā. 1945. gadā viņš bija otrais Baltijas republiku turnīrā Rīgā, bet 1959. gadā piedalījās Rīgas starptautiskajā šaha turnīrā, kur izcīnīja 3. vietu. Tolušs ir ārpus konkursa piedalījies arī 1962. gada Latvijas šaha čempionātā.

 Atsauces 

 Ārējās saites 

Kategorija:1910. gadā dzimušie
Kategorija:1969. gadā mirušie
Kategorija:Sanktpēterburgā dzimušie
Kategorija:Krievijas šahisti
Kategorija:PSRS šahisti
Kategorija:Šaha treneri
Kategorija:PSRS Nopelniem bagātie treneri